Orukọ baba rẹ ni Olumọsa lati Ẹgba Owu Ẹfunroye se igbeyawo pẹlu ọkunrin pupọ, o si bi ọkunrin meji fun ọkọ aarọ rẹ to fẹ lati ẹya Owu Nigba ti ọkọ rẹ akọkọ ku tan, lọdun 1833 lo tun fẹ Ọba Eko ti wọn le lori oye, Adele Ajosun, lasiko ti onitọun wa se abẹwo silu Abẹokuta, ti ẹwa Ẹfunroye si faa mọra Ẹfunroye tẹle Ọba Adele pada silu Badagry, nitori ilu yii ni Ọba naa fori pamọ si, agbara Adele si ni Ẹfunroye lo lati mu ki okoowo siga, iyọ ati owo ẹru to n se fẹju si Ọba Eko, Ọba Idewu jẹ ipe awọn baba rẹ, ti ọba Adele ti wọn le lori oye si pada lọ jọba ilu Eko, eyi to sọ Ẹfunroye di olori, bi o tilẹ jẹ pe ọba naa ko lo ju ọdun meji lọ to fi waja ni 1837 Oluwọle, tii se ọmọ ọba Adele gori itẹ, ti Ẹfunroye si fẹ Yesufu Bada Ọbadina.
